**Výzva pedagogickým a nepedagogickým zamestnancom**

Vážené kolegyne, kolegovia, všetci zamestnanci škôl a školských zariadení,

v minulom týždni sa väčšina z nás zúčastnila celoslovenského štrajku zamestnancov školstva, ktorý organizoval OZ pracovníkov školstva a vedy. Začiatok tohto štrajku nám dal nádej, že môžeme niečo zmeniť na postavení školstva v našej spoločnosti, no rozpačitým priebehom, nezvládnutou komunikáciu medzi vedením OZ a členskou základňou a nepochopiteľným prerušením nepretržitého štrajku sa narušila jednota protestujúcich.

Pedagogickí a nepedagogickí zamestnanci viacerých bratislavských škôl odmietli rešpektovať rozhodnutie vedenia OZ a pokračujú v štrajku, ktorým chcú pomôcť presadiť svoje oprávnené a stále nezmenené požiadavky.

Uvedomujeme si, že sami nič nezmôžeme, ale ak sa dokážeme všetci spojiť, nedáme sa zastrašiť ani kúpiť, môžeme dosiahnuť splnenie požiadaviek, pre ktoré sme 26. 11. 2012 vstúpili do spoločného neobmedzeného štrajku. Iba organizovaním protestov a obnovením štrajku môžeme presadiť svoje požiadavky. Preto Vás vyzývame, aby ste sa k nám pripojili a týmto spôsobom spolu s nami vyvinuli väčší tlak na vládu aj vedenie odborov.

V stredu 5. 12. zároveň vyzývame k organizovaniu verejných zhromaždení vo Vašich mestách. V Bratislave sa verejné zhromaždenie uskutoční o 14.00 h pred Úradom vlády SR.

Len spolu niečo dosiahneme.

Spojená škola Novohradská

Gymnázium Metodova 2

Gymnázium na ul. Ladislava Sáru

Gymnázium Bilíková

Gymnázium Ivana Horvátha

Gymnázium Jána Papánka Vazovova

# Gymnázium Grösslingova

Gymnázium Laca Novomeského Tomášikova

Gymnázium Hubeného 23

Spojená škola Tilgnerova

Škola pre mimoriadne nadané deti a gymnázium Teplická

Odborné učilište Dúbravská cesta

Obchodná akadémia Račianska 107

ZŠ Dubová

ZŠ Karloveská 61

ZŠ Sokolíkova 2